આ મામલે બિલ્કિસે સુપ્રીમ કોર્ટમાં અરજી દાખલ કરી વળતરની માંગ કરી હતી અને સાથે જ 6 પોલીસ કર્માચરીઓ વિરુદ્ધ કાર્યવાહીની માંગણી કરી હતી. આ 6 પોલીસ કર્મચારીઓને બોમ્બે હાઇકોર્ટે દોષી ઠરાવ્યા હતા. બિલ્કિસે આ મામલે કોર્ટ પાસે જલ્દી સુનવણી કરવાની માંગણી કરી હતી, જો કે ગુજરાત સરકાર તરફથી સમય માંગવામાં આવ્યો હતો. બિલ્કિસના વકીલે કહ્યું હતું કે, ડિજીટલ ઇન્ડિયાના સમયમાં રાજ્ય સરકારને જવાબ આપવામાં આટલો સમય શા માટે લાગી રહ્યો છે? 23 ઓક્ટોબરના રોજ સુપ્રીમ કોર્ટે આરોપીઓ પર શું કાર્યવાહી થઇ છે, એનો જવાબ આપવા માટે 4 અઠવાડિયાનો સમય આપ્યો હતો. બિલ્કિસ બાનોએ આરોપ મુક્યો હતો કે, આ 6 પોલીસ કર્મચારીઓને રાજ્ય સરકાર શરણું આપી રહી છે. આ મામલની હવે પછીની સુનવણી 1 જાન્યુઆરીના રોજ થશે.